Խայթվածը (հեռուստասերիալ)

«Խայթվածը» (), կանադական հեռուստասերիալ, որն ստեղծվել է կանադացի գրող Քելլի Արմսթրոնգի «Այլ աշխարհի կանայք» վիպաշարի հիման վրա։ Խայթվածը վեպը (ISBN 0-679-31061-4) այդ շարքի առաջին գիրքն է՝ հրատարակված 2001 թվականին։

2014 թվականի մայիսին Space հեռուստաալիքը երկարացրել է հեռուստասերիալը երկրորդ եթերաշրջանով, իսկ 2014 թվականի դեկտեմբերին պաշտոնապես հայտարարվել է հեռուստասերիալի վերադարձի մասին, որը կայացել է 2015 թվականի փետրվարի 7-ին։ 2015 թվականի մայիսի 22-ին Space հեռուստաալիքը երկարացրել է հեռուստասերիալը երրորդ եթերաշրջանով, որը դարձել է եզրափակիչ։ Երրորդ եթերաշրջանն ավարտվել է 2016 թվականի ապրիլին։

Սյուժե 
Ելենա Մայքլսը հնարավոր է, որ աշխարհում միակ կինն է, որը կարողացել է ողջ մնալ մարդագայլի խայթոցից, փորձելով փախչել իր իրական էությունից, նա փորձում է ընդհանրապես չվերածվել գայլի և ապրել սովորական մարդկային կյանքով՝ որպես լուսանկարիչ աշխատելով Տորոնտոյում, հանդիպելով տղայի հետ, սակայն Սթոունհեյվնից եկած լուրը ստիպում է նրան վերադառնալ հին կյանքին։ Դա նշանակում է, որ նա պետք է հանդիպի այն մարդուն, ում նա սիրել է և ում պատճառով էլ փախել է Տորոնտո։

Դերասաններ և կերպարներ

Մշակում և արտադրություն 
Հեռուստասերիալը արտադրող ընկերություններն են «Hoodwink Entertainment»-ը, «No Equal Entertainment»-ը, «eOne»-ը, «Bell Media»-ն։ Հիմնական նկարահանումներն անցկացվել են Կանադայի Տորոնտո քաղաքում, որտեղ էլ ըստ սյուժեի կատարվում են հեռուստասերիալի դեպքերը։

Քննադատների արձագանքը 
Հեռուստասերիալը ստացել է խառը արձագանքներ։ Metacritic-ը հիմնվելով ութ արձագանքների վրա, տվել է հեռուստասերիալին 59 միավոր՝ ըստ «խառը կամ միջին արձագանքների»։

Վարկանիշ
Հեռուստասերիալն ունեցել է 348,000 դիտորդ հեռարձակման ժամանակ, ինչն էլ նշանակում է, որ այն բոլոր ժամանակներում Space հեռուստաալիքի ամենաբարձր վարկանիշ ունեցող հեռուստասերիալն է։

Հեռարձակում 
Syfy հեռուստաալիքը ստացել է իրավունք ԱՄՆ-ում հեռուստասերիալը հեռարձակելու համար, պրեմիերան կայացել է 2014 թվականի հունվարին։ Ավստրալիայում պրեմիերան կայացել է 2015 թվականի օգոստոսի 8-ին FOX8 հեռուստաալիքով։ SyfyUK-ն սկսել է հեռարձակումը 2016 թվականի մայիսի 19-ին։

Ծանոթագրություններ

Արտաքին հղումներ 
 Պաշտոնական կայք
 

Կանադական հեռուստասերիալներ
Կանադական ֆենտեզի հեռուստասերիալներ
Կանադական դրամա հեռուստասերիալներ
2014 հեռուստասերիալներ
Հեռուստասերիալներ մարդագայլների մասին
Անգլերեն հեռուստասերիալներ
2010-ականների հեռուստասերիալներ
Սարսափ հեռուստասերիալներ
Անգլերեն հեռուստասերիալներ